Document ID: 31998L0085

Komisjoni direktiiv 98/85/EÜ,
11. november 1998,
millega muudetakse nõukogu direktiivi 96/98/EÜ laevavarustuse kohta
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. detsembri 1996. aasta direktiivi 96/98/EÜ laevavarustuse kohta, [1] eelkõige selle artikli 17 esimest ja teist taanet,
ning arvestades, et:
(1) nõukogu direktiivi 96/98/EÜ kohaldamisel tähendavad rahvusvahelised konventsioonid, sealhulgas 1974. aasta SOLASe konventsioon, ja nende muudatused ning katsestandardid neid, mis olid jõus kõnealuse direktiivi vastuvõtmispäeval;
(2) pärast kõnealuse direktiivi vastuvõtmist on jõustunud või on peagi jõustumas SOLASe konventsiooni ja muude rahvusvaheliste konventsioonide muudatused ja uued katsestandardid;
(3) nimetatud õigusaktides on sätestatud uued eeskirjad, mis käsitlevad laevade pardale paigutatavat varustust;
(4) direktiivi 96/98/EÜ tuleks vastavalt muuta;
(5) käesolevas määruses sätestatud meetmed on nõukogu direktiivi 93/75/EMÜ [2] (viimati muudetud komisjoni direktiiviga 98/74/EÜ) [3] artikliga 12 asutatud komitee arvamusega kooskõlas,
ON VASTU VÕTNUD KÄESOLEVA DIREKTIIVI:
Artikkel 1
Käesolevaga muudetakse direktiivi 96/98/EÜ järgmiselt.
1. Artiklit 2 muudetakse järgmiselt:
a) punkt c asendatakse järgmisega:
"c) raadioseadmed - 1. jaanuaril 1999 kehtivas sõnastuses oleva 1974. aasta Solase konventsiooni IV peatükiga nõutav varustus ja nimetatud konventsiooni reegliga III/6.2.1 nõutavad päästepaatide ja -parvede kahesuunalised VHF raadiotelefonid;"
b) punktides d ja n asendatakse sõnad "käesoleva direktiivi vastuvõtmise päeval" sõnadega "1. jaanuaril 1999".
2. A lisa asendatakse käesoleva määruse lisas esitatud tekstiga.
Artikkel 2
1. Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 30. aprilliks 1999. Liikmesriigid teatavad sellest viivitamata komisjonile.
Kui liikmesriigid võtavad need sätted vastu, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
2. Liikmesriigid edastavad komisjonile käesoleva direktiiviga reguleeritavas valdkonnas nende vastuvõetud siseriiklike õigusnormide teksti.
Artikkel 3
Käesolev direktiiv jõustub kolmandal päeval pärast selle avaldamist Euroopa Ühenduste Teatajas.
Artikkel 4
Käesolev direktiiv on adresseeritud liikmesriikidele.
Brüssel, 11. november 1998

Labels: 7
8
3
20